गलती से भारत-पाकिस्तान सीमा पार करने वाले लड़के वापस पहुंचे अपने-अपने घर
पाकिस्तान की सीमा से भारत में दाखिल हुए 14 साल के लड़के अली हैदर को आज वापस पाकिस्तान अधिकृत कश्मीर (POK) स्थिति उसके घर भेज दिया है।
श्रीनगर/नई दिल्ली: पाकिस्तान की सीमा से भारत में दाखिल हुए 14 साल के लड़के अली हैदर को आज वापस पाकिस्तान अधिकृत कश्मीर (POK) स्थिति उसके घर भेज दिया है। अली हैदर का घर POK के बांडी आबासपुर में है। इसके साथ ही पाकिस्तान ने भी भारत के एक लड़के को वापस भेजा है।दरअसल, पुंछ के क़स्बा गांव से 25 दिसम्बर को 15 साल का मोहम्मद शब्बीर LoC क्रॉस कर PoK चला गया था, जिसे आज पाकिस्तान की तरफ से वापस पुंछ भेज दिया गया है। जानकारी के अनुसार, शबीर को पाकिस्तान प्रशसन ने चक्का दा भाग से वापस पुंछ भेजा।